钦定古今图书集成/明伦汇编/宫闱典/第111卷 > 杜元宝
## 钦定古今图书集成/明伦汇编/宫闱典/第111卷 > 杜元宝

按《魏书杜超传》：“遗长子元宝，位司空，元宝弟引宝，司
隶校尉，元宝又进爵京兆王。及归而父遗丧，明当入
谢，元宝欲以表闻，高宗未知遗薨，怪其迟，召之。元宝
将入时，人止之曰：‘宜以家忧自辞’。元宝欲见其宠，不
从，遂冒哀而入。未几，以谋反伏诛，亲从皆斩，唯元宝
子世衡逃免。时朝议欲追削超爵位，中书令高允上”
表理之。后兖州故吏汲宗等以道儁遗爱在人，前从
坐受诛，委骸土壤，求得收葬。书奏，诏义而听之。赠散
骑常侍、安南将军、南康公，谥曰昭。世衡袭遗公爵。